	СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ИЗМЕНЕНИЕ И ДОПЪЛНЕНИЕ НА КЛАСИФИКАТОРА НА ДЛЪЖНОСТИТЕ НА ВОЕННОСЛУЖЕЩИТЕ В МИНИСТЕРСТВОТО НА ОТБРАНАТА, СТРУКТУРИТЕ НА ПРЯКО ПОДЧИНЕНИЕ НА МИНИСТЪРА НА ОТБРАНАТА И БЪЛГАРСКАТА АРМИЯ, ПРИЕТ С ПОСТАНОВЛЕНИЕ № 309 НА МИНИСТЕРСКИЯ СЪВЕТ ОТ 2018 г.

	Създаване на нова длъжност в длъжностно ниво 13

В длъжностно ниво 13 да се добави нов ред 2, длъжност „Главна медицинска сестра”, йерархическо ниво „ОН2”, код по длъжностно ниво „3313  4002”, професионална област „по6”.

Мотиви: Разкриването на нова длъжност с минимално изискване за образование „4 - образователно-квалификационна степен (ОКС) „бакалавър” ще даде възможност за кадрово развитие на военнослужещите, заемащи длъжност „Медицинска сестра”, които са с голям професионален опит и квалификация, притежават военно звание „старшина” и са изпълнили изискванията на чл. 70 от Закона за лечебните заведение - „Главна медицинска сестра (акушерка, рехабилитатор) може да бъде лице с образователно-квалификационна степен „бакалавър“ или „магистър“ по специалността „Управление на здравните грижи“.

Главната медицинска сестра е пряк началник на всички медицински специалисти по здравни грижи (медицински сестри, рехабилитатори, медицински лаборанти) в лечебното заведение.


	Приема се
	


В изпълнение на чл. 26, ал. 5 от Закона за нормативните актове, проектът на Постановление на Министерския съвет за изменение и допълнение на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление № 309 на Министерския съвет от 2018 г., докладът на министър на отбраната, както и оценката на въздействие са публикувани на интернет страницата на МО и на Портала за обществени консултации (дата на откриване: 11.03.2024 г. – дата на приключване: 10.04.2024 г.)

